Ńdɔ̄ fə o tsogó Ǹkom woe ńtíé ó ngə́lə́ énânga, ósúsúa yə nâ bəbə̂ məmǒs bâzu, ai míḿbú wāyi dzó naa: "Myátsāg mā á ńnə̄m", 2ósúsúa yə nâ ńló dzóbo ai m̀fyɛ, ngɔn ai atítie byáman dím, ai nâ miǹkúd myadúgan sɔ́, á mvús hālá mvəŋ. 3Ámōs bə̄nɔ́nī bə́ ndá bádzə́m kám, ábōg bīwólō bí bod byávidibi: biníngá təgě fə kɔg ákɔ̄g abōg ébá bábəbə á wúndi bə́ ngadzái yǎ ḿfyɛ, 4éyɔŋ mim̀bɛ́ myáfɛdəban á ńdzɔ̄ŋ, ábōg édǔŋ ńtsɔ́bí yáku evól, ábōg ónɔ̌n wádzoge ǹlɔ́ŋán, ábōg bəyia bə́ bīā báku evól; 5ábōg bámbáda bɛ́d ńkǒl, bə́ kɔnɔ wɔ̌ŋ ókǎŋ zēn, ábōg ámvǔd á ngasam yǎ, ábōg ḿbasáná ā man yǎ dī, ábōg ódzɔ̌m ó ngáwum yǎ, ábōg mod ǎ ngadúgan yǎ á mvóg dzīē yǎ kɔ́m, éyɔŋ bəyón bə́ ngákə yǎ bâkilan á ńdzɔ̄ŋ, 6ósúsúa yə nâ ǹsinga sílíba wátíe, ngə́ álāmbā mvɔ́d lábōIe, ngə́ émvaŋ yábōIē étam, ngə́ ńkɔ̌l átīē êtám məndím, 7ósúsúa yə nâ m̀búlúg wádūgan á sí ḿból ó ngásɔ́, ai nâ m̀vəbə wádūgan ábə Zambá yǎ á ngāvə́ wā.